กรุงเทพมหานคร จับมือ 456 ตลาด ร่วมรณรงค์ป้องกันควบคุมโรค COVID-19
กรุงเทพมหานคร จับมือ 456 ตลาด ร่วมรณรงค์ป้องกันควบคุมโรค COVID-19พล.ต.ท.โสภณ พิสุทธิวงษ์ รองผู้ว่าราชการกรุงเทพมหานคร เปิดเผยว่า กรุงเทพมหานคร โดยสำนักอนามัย จัดกิจกรรมเสริมสร้างความรู้ความเข้าใจและสร้างความร่วมมือในการป้องกันโรค COVID-19 ในกลุ่มผู้ประกอบการตลาดทั้ง 456 แห่งในพื้นที่กรุงเทพมหานคร เพื่อให้ผู้ประกอบการตลาดมีความรู้ความเข้าใจในการควบคุมและป้องกันโรคดังกล่าว ก็จะเป็นกำลังสำคัญในการดูแลสุขภาพและร่วมรณรงค์สร้างการรับรู้และความตระหนัก แก่ทั้งผู้มาจับจ่ายใช้สอยและผู้ที่ทำงานอยู่ในตลาดแต่ละแห่งในการป้องกันการติดโรค COVID-19 ได้ เนื่องจากตลาดเป็นพื้นที่ชุมชน ที่รวบรวมวัตถุดิบอาหาร อาหารปรุงสำเร็จและของใช้จำเป็นอื่น จึงเป็นพื้นที่ที่มีผู้คนมาจับจ่ายใช้สอยจำนวนมากต่อวัน หากไม่มีการจัดการด้านสุขลัษณะที่ดี อาจเป็นแหล่งแพร่กระจายของโรค COVID-19 ได้นอกจากนี้ กรุงเทพมหานครยังได้จัดกิจกรรม Big Cleaning Day บริเวณตลาดต่างๆ ในพื้นที่กรุงเทพมหานคร ซึ่งมอบหมายให้สำนักงานเขตดำเนินการจัดกิจกรรมตามความเหมาะสม โดยจะมีการดำเนินการพัฒนาทำความสะอาดโต๊ะ และเก้าอี้บริเวณร้านอาหารจัดเก็บขยะ หรือบริเวณที่มีประชาชนสัมผัสเป็นจำนวนมาก ล้างทำความสะอาดถนนและพื้นทางเดิน รวมถึงแจกจ่ายหน้ากากอนามัยแก่ผู้ประกอบการค้าและประชาชนภายในตลาด เพื่อเฝ้าระวังและป้องกันการติดโรค COVID-19 อีกด้วย